techiaith/cofnodycynulliad_en-cy huggingface dataset:
English: Yes, similar to Tegwen, it's investment and support for the young farmers' movement. We are the only organisation across Wales, if not across the world, that offers this whole range of opportunities for our young people between the ages of 10 and 28. I don't think there is another organisation that can provide the public speaking, the judging stock, the rally, the entertainment, the sport - all of the things that the young farmers' movement provides - and a community focus in rural communities in Wales, and these are the communities that we need to support during these next few years. These are the critical years in ensuring that there is a future for the Welsh language in Wales in those communities. As Tegwen mentioned earlier, we hear about all of these homes that are being sold to people from outside the area; we, as young farmers, need support to play our very important role in providing support and in ensuring that the Welsh language is retained within those communities, but, most importantly, that our young people can remain within our communities and can access jobs there for the future too. Thank you very much.
Welsh: Ie, rhywbeth tebyg i beth y dywedodd Tegwen fanna, a dweud y gwir, sef y buddsoddiad a'r gefnogaeth yna ar gyfer mudiad y ffermwyr ifanc. Ni yw'r unig fudiad ar draws Cymru, os nad y byd, dwi'n credu, sydd yn cynnig yr holl gyfleoedd yma i'n pobl ifanc ni rhwng 10 a 28. Dwi ddim yn meddwl bod yna un mudiad arall sy'n gallu cynnig y siarad cyhoeddus, y barnu stoc, y rali, yr adloniant, y chwaraeon, ac yn y blaen - pob peth mae mudiad y ffermwyr ifanc yn ei gynnig - a chanolbwynt cymunedau gwledig yng Nghymru, a dyna'r cymunedau rŷn ni angen eu cefnogi yn ystod y blynyddoedd nesaf yma. Y rhain yw'r blynyddoedd tyngedfennol er mwyn gwneud yn siŵr bod dyfodol i'r iaith Gymraeg yng Nghymru yn y cymunedau hynny. Fel soniodd Tegwen gynnau, rŷn ni'n clywed am yr holl dai hyn sy'n cael eu gwerthu i bobl o'r tu allan; mae angen y gefnogaeth arnon ni, fel mudiad y ffermwyr ifanc, er mwyn ein bod ni'n gallu chwarae rhan bwysig iawn, iawn yn y gefnogaeth a gwneud yn siŵr bod yr iaith Gymraeg yn cael ei chadw yn y cymunedau, ond, yn fwy pwysig na dim, bod ein pobl ifanc ni'n cadw ac yn aros yn ein cymunedau ni ac yn cael y swyddi hynny ar gyfer y dyfodol hefyd. Diolch yn fawr iawn i chi.
English: Thank you all very much for your evidence this morning - it is still morning. A transcript will be sent to you so that you can check that, and if there's anything you want to add as evidence in writing, then we'd be very grateful for that. I'm sure that we'll be speaking to you all again, but thank you very much for your evidence this morning. Members, we will now take a very short break, we will return at twenty past. If Members could return by 18 minutes past, please, so you have five minutes. Thank you, we'll go into a break.
Welsh: Diolch yn fawr iawn ichi i gyd, fel tystion, am eich tystiolaeth y bore yma - ie, mae dal yn fore. Bydd transgript yn cael ei ddanfon atoch chi i'w wirio, ac fel rŷn ni'n ei ddweud, os oes yna unrhyw beth ychwanegol dŷch chi eisiau ei ddanfon atom ni mewn ysgrifen, byddwn ni'n falch iawn o'i gael e. Dwi'n siŵr y byddwn ni'n siarad gyda chi i gyd yn fuan eto, ond diolch yn fawr iawn am eich tystiolaeth. Aelodau, fe fyddwn ni'n cymryd egwyl fer iawn, byddwn ni nôl am ugain munud wedi. Os gall yr Aelodau fod yn ôl erbyn eighteen minutes past, os gwelwch yn dda; os cewch chi bum munud, byddai hynny'n grêt. Ocê, gwnawn ni fynd i mewn i egwyl tan hynny.
English: Good morning, and welcome back to our one-day inquiry on the Welsh language. May I ask the witnesses to introduce themselves for the Record? We'll start with Ruth.
Welsh: Bore da eto, a chroeso nôl i'n hymchwiliad undydd ar y Gymraeg. Gwnaf i ofyn i'n tystion nesaf gyflwyno eu hunain ar gyfer y Record. Fe wnaf i fynd at Ruth yn gyntaf.
English: I'm Efa Gruffudd Jones, chief executive, National Centre for Learning Welsh.
Welsh: Efa Gruffudd Jones, prif weithredwr y Ganolfan Dysgu Cymraeg Genedlaethol.
English: Thank you, Meirion. If you could indicate when you want to answer a question, we'll know who to come to. And Mabli has just joined us. Mabli, could you introduce yourself for the Record?
Welsh: Diolch, Meirion. Pan dŷn ni'n cael cwestiynau, os oes unrhyw un eisiau dod mewn ar gwestiwn, os byddech chi'n gallu jest gwneud hyn, a wedyn byddwn ni'n gwybod at bwy i ddod. A chroeso i Mabli. Mabli, a fyddech chi'n gallu cyflwyno eich hunan, plis, ar gyfer y Cofnod?
English: Thank you. Someone's got something on in the background, I think. I could hear - . Great, we'll move first to Hefin David.
Welsh: Diolch. Mae rhywun gyda rhywbeth ymlaen yn y cefndir, dwi'n meddwl, efallai. Roeddwn i'n gallu clywed - . Grêt, fe wnawn ni symud yn gyntaf at Hefin David.
English: Thank you, Chair. What are your key priorities for the next five years, and how do you think the co-operation agreement between the Welsh Government and Plaid Cymru will impact your work and provision?
Welsh: Diolch, Cadeirydd. Beth fydd eich blaenoriaethau allweddol dros y bum mlynedd nesaf, a sut fydd y cytundeb cydweithio rhwng Llywodraeth Cymru a Phlaid Cymru yn cael effaith ar y gwaith a'r ddarpariaeth?
English: Who'd like to start? Mabli, I was saying earlier, if you could indicate when you want to come in. We'll start with Efa.
Welsh: Pwy fyddai eisiau mynd yn gyntaf ar hynny? Mabli, rôn i'n dweud ymlaen llaw, os ydych chi eisiau gwneud hyn pan rydych chi eisiau dod mewn, fe wnaf i ddod â chi mewn. Efa yn gyntaf.
English: Great. Well, thank you very much for that question and for covering the Welsh language in your committee this morning. In terms of the National Centre for Learning Welsh, the recent period has been challenging, interesting and exciting for us. You will see that the numbers learning Welsh have increased in recent times. So, in terms of our priorities, I think there are two or three clear priorities. First of all, to develop our digital resources in order to facilitate Welsh learning digitally for the future. That can lead to people learning more quickly, if they study as individuals and attend virtual classrooms. Secondly, we would want to prioritise attracting more learners to learn Welsh in a number of specific areas, including parents, those between 16 and 25, and we certainly want to see the development of learning Welsh for people in workplaces through those workplaces. In terms of the co-operation agreement between Plaid Cymru and the Labour Party, we welcome the statement contained within that that there will hopefully be more investment for the National Centre for Learning Welsh, and we would hope that that investment could be channelled towards the priorities that I've already addressed, but particularly considering the provision for that 16 to 18 age group, and the 18 to 25 age group, and the teaching of Welsh in workplaces. I hope that's a succinct answer, but there's plenty to be done and plenty of signs that we can build on recent times successfully.
Welsh: Grêt. Wel, diolch yn fawr iawn am y cwestiwn ac am roi sylw i'r Gymraeg yn eich pwyllgor y bore yma. O ran y Ganolfan Dysgu Cymraeg Genedlaethol, mae'r cyfnod diwethaf wedi bod yn gyfnod heriol a diddorol a chyffrous i ni. Byddwch chi'n gweld bod nifer y rheini sy'n dysgu Cymraeg wedi cynyddu dros y cyfnod diwethaf. Felly, o ran ein blaenoriaethau ni i'r cyfnod nesaf, dwi'n meddwl bod dau neu dri o flaenoriaethau clir iawn. Yn gyntaf, datblygu ein hadnoddau digidol ni er mwyn hwyluso dysgu Cymraeg yn ddigidol i'r dyfodol. Mae hynny'n gallu arwain at bobl yn dysgu'n gynt os ydyn nhw'n hunan astudio, er enghraifft, a mynychu dosbarth rhithiol ar yr un pryd. Yn yr ail le, byddwn ni am flaenoriaethu denu mwy o ddysgwyr i ddysgu'r Gymraeg, a hynny mewn nifer o feysydd penodol, gan gynnwys rhieni, yr oedran 16 i 25, ac yn sicr yn dymuno gweld datblygu dysgu'r Gymraeg i bobl mewn gweithleoedd trwy weithleoedd. O ran y cytundeb cydweithio gyda Phlaid Cymru a'r Blaid Lafur, rydyn ni'n croesawu'r datganiad sydd yn hwnnw yn fawr y bydd gobeithio mwy o fuddsoddiad yn dod i'r Ganolfan Dysgu Cymraeg Genedlaethol dros y cyfnod nesaf, a byddwn ni'n gobeithio bod y buddsoddiad hwnnw yn gallu cael ei sianelu tuag at y blaenoriaethau dwi wedi sôn amdanyn nhw, ond efallai yn benodol i ystyried y ddarpariaeth i'r oedran 16 i 18, 18 i 25, a dysgu'r Gymraeg mewn gweithleoedd. Felly, dwi'n gobeithio bod hwnna'n ateb cryno i'r cwestiwn, ond mae digon i wneud yn sicr, a digon o arwyddion bod modd i ni adeiladu ar y cyfnod diwethaf yn llwyddiannus.
English: We have produced a manifesto for the sixth Senedd, which is 'Aspiration and Achievement'. We will share that with members of the committee. Very broadly speaking, our priorities would be: education, and as a result of that Welsh for adults; leading on from education, we need to bring more Welsh into the workforce and the workplace; we're looking at a prosperous economy, particularly for the Welsh-speaking heartlands, which have been so badly impacted by COVID; we need to ensure a Welsh linguistic landscape, so that is detailed and meaningful language planning; we need to look at land use and homes, which is such a contentious issue at the moment; and to ensure a media and culture that supports the Welsh language. These are all very broad ranging and diverse objectives. And to facilitate that, we are also asking for a language authority at arm's length from Government that can co-ordinate everything, bring all of the expertise and all the voices together. So that, broadly speaking, is our hope for this next Senedd term, and beyond.
Welsh: Rydyn ni wedi cynhyrchu maniffesto ar gyfer y chweched Senedd, sef 'Troi dyhead yn realiti'. Mi wnawn ni rannu hwnna eto gydag aelodau'r pwyllgor. Yn fras iawn, y meysydd blaenoriaeth ydy: addysg, ac oherwydd hynny Cymraeg i oedolion; yn arwain o addysg, Cymreigio gweithleoedd a'r gweithlu; rydyn ni'n edrych ar economi ffyniannus, yn enwedig i gadarnleoedd y Gymraeg sydd wedi cael cymaint o effaith yn sgil COVID; sicrhau tirwedd ieithyddol Cymraeg, sef cynllunio ieithyddol manwl a bwriadus; cynllunio defnydd tir a chartrefi, sydd wrth gwrs yn fater mor llosg ar hyn o bryd; a sicrhau cyfryngau a diwylliant sydd yn cefnogi'r Gymraeg. Mae'r rhain i gyd yn ofynion eang ac amrywiol iawn. Ac i hwyluso hynny, mi rydyn ni hefyd yn pwyso am awdurdod ieithyddol hyd braich, sy'n gallu cydlynu pob dim, dod â'r holl arbenigedd a'r holl leisiau ynghyd. Dyna yn fras iawn ydy'n gobaith ni ar gyfer y Senedd nesaf, a thu hwnt.
English: Thank you. So, what policy areas in relation to the Welsh language should this committee prioritise during the sixth Senedd? Perhaps you could give us a top three in terms of your priorities.
Welsh: Diolch. Felly, pa feysydd polisi o ran y Gymraeg dylai'r pwyllgor eu blaenoriaethu yn ystod y chweched Senedd? Efallai allwch chi flaenoriaethu'r tri uchaf.
English: Thank you, Hefin. If I could ask for responses that are as brief as possible, because we are short on time. I know this is a broad topic. Efa, if you want to come in first.
Welsh: Diolch, Hefin. Os gallaf ofyn am atebion mor gryno â phosibl, jest achos rŷn ni'n fyr o amser, os yw'n - . Dwi'n gwybod bod hyn yn eang. Efa, os ŷch chi eisiau dod i mewn yn gyntaf.
English: Thank you, Efa. If I could be even more strict with you, if you could just list your three. Sorry, I know that this is very difficult, but we are so very short on time, so if you could just list your three priorities.
Welsh: Diolch, Efa. Os gallaf fod hyd yn oed yn fwy hy gyda chi i gyd, os ydych chi'n gallu jest rhestru'r tri. Sori, rwy'n gwybod fod hyn yn rili anodd, ond o achos rŷn ni mor fyr o amser, os byddwch chi'n gallu rhestru tri.
English: Yes. I'd like to emphasise community use of the Welsh language. Without that use, the 2050 strategy isn't going to hold water. People do have to use the Welsh language and there has to be the ability within communities to do that. I agree with Efa that we need better dovetailing between the workplace, the workforce and the Welsh language. Again, that is crucial in terms of creating the continuum for those who access Welsh-medium education - they need to be able to use the language as a skill, or they're at risk of losing it. And third for us, I do have to emphasise that we need intervention in planning and in housing, particularly in the north-west and west where Welsh is still a community language. There is an over-reliance on tourism and that is having a very detrimental impact on communities - not just Welsh-speaking communities, but communities in general. We do need to look at that as a matter of urgency.
Welsh: Ie. Buaswn i'n hoffi pwysleisio defnydd o'r Gymraeg yn y gymuned. Heb y defnydd yna, dydy'r strategaeth 2050 ddim yn dal dŵr. Mae'n rhaid i bobl fod yn defnyddio'r Gymraeg ac mae'n rhaid bod yna gymhwysedd o fewn y cymunedau i wneud hynna. Cytuno efo Efa - mae angen gwell plethiad rhwng y byd gwaith, y gweithlu a'r Gymraeg. Eto, mae hynna'n elfennol o ran creu'r continwwm o ran pawb sy'n cael addysg cyfrwng Cymraeg - mae eisiau iddyn nhw allu defnyddio'r Gymraeg fel sgil, neu mae'n beryg iawn eu bod nhw'n ei golli fo. Y trydydd i ni - eto, mae'n rhaid i mi bwysleisio bod angen ymyrraeth yn y maes cynllunio a'r maes tai, yn enwedig yn y gogledd-orllewin a'r gorllewin lle mae'r Gymraeg dal yn iaith gymunedol. Mae yna or-ddibyniaeth ar dwristiaeth ac mae o'n cael effaith andwyol iawn ar gymunedau - wel, dim jest cymunedau Cymraeg eu hiaith, ond cymunedau o bob math. So, mae angen edrych ar hwnna'n eithaf sydyn.
English: I would say the Welsh-medium education Act that the Government is to bring forward; the link, as everyone has said, between planning, housing and the Welsh language on a community level; and I would also say scrutinising Government progress on its own targets in terms of 'Cymraeg 2050'.
Welsh: Buaswn i'n dweud y Ddeddf addysg Gymraeg newydd mae'r Llywodraeth yn mynd i gyflwyno; y cyswllt, fel mae pobl yn dweud, rhwng cynllunio a thai a'r Gymraeg ar lefel cymunedol; a wedyn buaswn i'n dweud hefyd sgriwtineiddio cynnydd y Llywodraeth ar eu targedau eu hunain yn y strategaeth 2050.
English: Thank you, Mabli. Those really were bullet points. I'm very grateful for that. [ Laughter. ] Ruth.
Welsh: Diolch, Mabli. O, roedd hwnna'n brilliant. Roedd rheini yn bwyntiau bwled. [ Chwerthin. ] Ruth.
English: I agree entirely. We need to work on bringing the Welsh language into the workforce, that and Welsh lessons, but also we need to tackle the shortage of teachers who have the skills and confidence to teach through the medium of Welsh. So, that's one. Secondly, to support Welsh-speaking communities following COVID and Brexit. And third, networking the Welsh language. We've already heard this morning how different organisations during these challenging times need to make the most of collaboration and to have a strategy and framework in place to allow that to happen. So, those are the three points. One other thing, if I may - and I do apologise - we in Dyfodol yr Iaith do welcome the recent co-operation agreement and look forward to seeing how it develops in future.
Welsh: Cytuno'n llwyr. Cymreigio'r gweithle - mae hwnna a gwersi Cymraeg - a hefyd mynd i'r afael â diffyg athrawon sydd gyda'r sgiliau a'r hyder i allu dysgu drwy gyfrwng y Gymraeg. Dyna un. Yn ail beth, cefnogi ffyniant bröydd y Gymraeg yn sgil COVID a Brexit. Ac yn drydydd, rhwydweithio'r Gymraeg. Rydyn ni wedi clywed yn barod y bore yma fel y mae gwahanol fudiadau, fel mae angen yn y cyfnod heriol sydd ohoni, yn gwneud y mwyaf a chydweithio, a chael strategaeth a fframwaith i allu gwneud hynna. Dyna'r tri point. Un peth arall, mae'n ddrwg gennyf - mi ydyn ninnau, Dyfodol i'r Iaith, yn croesawu'r cytundeb diweddar yn arw ac yn edrych ymlaen i weld sut y bydd hynna yn datblygu.
English: Thank you for that, Ruth, and before we move to Heledd Fychan, a number of issues that you've raised are issues that we could work with other committees on, either the education committee or the communities and housing committee, but those are certainly things that we would want to collaborate on ourselves, I'm sure, and we will consider that. We'll now move to Heledd Fychan.
Welsh: Diolch am hwnna, Ruth, a chyda llaw, cyn inni symud at Heledd Fychan, mae nifer o'r pynciau dŷch chi i gyd wedi eu codi, efallai y byddan nhw'n bethau y byddem ni'n gallu gweithio arnyn nhw ar y cyd â phwyllgorau eraill, naill ai addysg neu'r pwyllgor cymunedau a thai, ond maen nhw'n bethau y byddem ni, yn sicr, eisiau cydweithio arnyn nhw, rwyf i'n siŵr, neu ystyried hynny. Troi at Heledd Fychan.
English: Thank you, Chair, and a very good morning to you all. You've already mentioned COVID; it's a word we have heard mentioned many times this morning. Is there anything you want to add in terms of the challenges or opportunities as a result of COVID in terms of your work, your workforce or volunteers? And as time is short, I will ask my second question too: what's the outlook for the workforce and volunteers within your organisations heading into 2022?
Welsh: Diolch, Gadeirydd, a bore da ichi i gyd. Rydych chi eisoes wedi sôn am COVID; mae'n air sydd wedi dod i fyny lot. Oes yna unrhyw beth rydych chi eisiau ei ategu o ran yr heriau neu'r cyfleoedd yn sgil COVID ar eich gwaith, eich gweithlu a gwirfoddolwyr? A hefyd, gan fod amser yn brin, gwnaf i ofyn fy ail gwestiwn rŵan hefyd - y rhagolygon ar gyfer y gweithlu a gwirfoddolwyr o fewn eich sefydliadau chi ar gyfer 2022. Diolch.
English: Our situation as a lobbying organisation is very similar to Cymdeithas yr Iaith in terms of volunteers. Two things struck us. One obvious one is the housing crisis as a result of COVID. That has intensified and become far more apparent. We are all aware that we need to tackle that issue as a matter of urgency and that we need radical solutions. And that will be a long-term challenge. Another issue, and you've heard mention of this already, is the impact that COVID had on Welsh language networks. The commissioner's report has painted quite a sorry picture. I think what's important is that one keeps in mind that we don't need just to simply restore what existed in the past, but that we continue to aim for growth in community usage of the Welsh language. I think that's crucially important. And perhaps it is timely too to look again at Welsh language centres as organisations at the heart of their community, which are appropriate to the needs of that community, and that is just as true in the Welsh-speaking heartlands as it is in those areas where there are Welsh speakers who perhaps don't have as many opportunities to use the Welsh language.
Welsh: Mae'n sefyllfa ni fel mudiad lobïo yn debyg iawn i Gymdeithas yr Iaith o ran y cwestiwn o ran gwirfoddolwyr. Dau beth sydd wedi ein taro ni. Un amlwg ydy'r argyfwng tai yn sgil COVID. Mae hynny wedi amlygu a dwysau, ac rydyn ni i gyd yn ymwybodol bod angen mynd i'r afael â hynny ar frys a bod eisiau ymatebion radical. Ac mae hwnna'n mynd i fod yn her hirdymor. Mater arall, wrth gwrs, ac rydych chi wedi clywed hyn droeon yn barod, ydy fel y cafodd COVID effaith ar rwydweithiau Cymraeg. Mae adroddiad y comisiynydd wedi cyflwyno llun eithaf truenus. Dwi'n meddwl beth sy'n bwysig ydy bod rhywun yn cadw mewn golwg nid adfer beth oedd yn union cynt, ond bod rhywun yn dal yn parhau i anelu at dwf mewn defnydd cymunedol o'r Gymraeg. Dwi'n meddwl bod hwnna'n hollbwysig. Ac efallai hefyd ei bod hi'n amserol i ailedrych ar ganolfannau Cymraeg fel sefydliadau wrth ganol eu cymunedau, sydd yn addas i angen y gymuned honno, ac mae hynny'r un mor wir yng nghadarnleoedd y Gymraeg ac yn yr ardaloedd hynny lle mae yna siaradwyr Cymraeg sydd efallai ddim yn cael cymaint o gyfleoedd i ddefnyddio'r iaith.
English: Thank you, Ruth. We'll move on to Alun Davies.
Welsh: Diolch, Ruth. Mi wnawn ni symud ymlaen at Alun Davies.
English: Thank you very much. Every one of you, in a number of ways, has talked about the impact that the pandemic has had on the Welsh language and on Welsh-speaking communities, and I'd like to ask you whether you think that the programme for government responds to those concerns in any way. We've set this target of a million Welsh speakers, and the Government has published its work programme for this Senedd. Do you believe that that work programme responds to the challenge?
Welsh: Diolch yn fawr iawn. Mae pob un ohonoch chi, mewn sawl ffordd, wedi sôn amboutu'r impact mae'r pandemig wedi'i gael ar y Gymraeg ac ar gymunedau Cymraeg, a liciwn i ofyn ichi: ydych chi'n meddwl bod rhaglen waith y Llywodraeth yn ymateb i hynny mewn unrhyw ffordd? Dŷn ni wedi gosod y targed o filiwn o siaradwyr, ac mae'r Llywodraeth wedi cyhoeddi ei rhaglen waith ar gyfer y Senedd yma. Ydych chi'n gweld bod y rhaglen waith yn ymateb i'r her?
English: If I could address that, perhaps. Yes, as everyone's mentioned, the most apparent impact of the pandemic and the Government's response was the impact that it had on the housing market, and I think it's important that we don't forget that decisions taken by the UK and Welsh Governments to reduce taxation on the sale of homes has pushed the prices of homes up, so it's had a negative impact in that sense, and we've seen rental costs going through the roof everywhere and young people not being able to afford to stay in their communities. It's been a great campaigning priority for us, as I'm sure you will have seen, with thousands coming to our rallies on this particular issue. But I would also say that we warmly welcome the commitments that we've seen recently from the Government, some of the steps included in the agreement with Plaid Cymru, such as placing a cap on the number of second homes in any community, introducing a tourism tax, looking at the possibility of managing rents, and also there's a Government consultation that's just been opened that's looking at enabling a requirement for planning consent to change a home into a holiday let or a second home, and regulating the holiday accommodation sector. So, we're very pleased to see those steps being taken, and I do think it's important to note on this issue specifically that things have changed a great deal in terms of where we were in that policy sphere a few years ago, and we're pleased to see that the pressure applied by all who feel strongly about these issues has made a difference.
Welsh: Ie. Galla i siarad am hynny ychydig, efallai. Fel mae pawb wedi sôn, y peth amlwg o ran effaith y pandemig ac ymateb y Llywodraeth iddo oedd yr effaith y mae wedi'i gael ar y farchnad dai, a dwi'n meddwl ei bod hi'n bwysig ein bod ni ddim yn anghofio bod penderfyniad Llywodraethau Prydain a Chymru i hepgor treth ar werthiant tai wedi helpu i wthio prisiau lan, felly mae e wedi cael effaith negyddol yn yr ystyr yna, a rydyn ni wedi gweld prisiau tai ar rent yn ffrwydro ym mhobman; pobl ifanc ddim yn gallu fforddio aros yn eu cymunedau. Mae wedi bod yn flaenoriaeth ymgyrchu fawr i ni, fel dwi'n siŵr eich bod chi wedi gweld, gyda miloedd yn dod i'n ralis ni ar y mater yma. Ond buaswn i'n dweud ein bod yn croesawu'n fawr yr ymrwymiadau rydyn ni wedi'u gweld yn ddiweddar gan y Llywodraeth, rhai o'r mesurau sydd yn cael eu cynnwys yn y cytundeb gyda Phlaid Cymru, fel gosod cap ar nifer yr ail dai mewn unrhyw gymuned, cyflwyno treth dwristiaeth, edrych ar y posibiliad o reoli rhent, a hefyd mae ymgynghoriad gan y Llywodraeth wedi agor nawr sy'n edrych ar alluogi gorfodi caniatâd cynllunio er mwyn newid tŷ yn ail dŷ neu lety gwyliau, a rheoleiddio'r sector llety gwyliau. Felly rydyn ni'n falch iawn o weld y camau hynny'n cael eu cymryd, a dwi'n meddwl ei bod hi'n bwysig nodi ar y mater yma yn benodol fod pethau wedi newid lot o ran lle'r oeddem ni yn y maes polisi yna gwpwl o flynyddoedd yn ôl, a rydyn ni'n falch o weld bod y pwyso gan bawb sy'n teimlo'n gryf am y mater yma rili wedi gwneud gwahaniaeth.
English: Thanks, Efa. Ruth, did you want to come in? Could we unmute Ruth, please? Thank you.
Welsh: Diolch, Efa. Ruth, oeddech chi eisiau dod i mewn? Os ydyn ni'n gallu dadfudo Ruth, plîs. Diolch.